stanford-oval/wikipedia huggingface dataset:
ประเทศเยอรมนี
วัฒนธรรม > กีฬา

บทความหลัก: ประเทศเยอรมนีในโอลิมปิก, ประเทศเยอรมนีในพาราลิมปิก, และ ฟุตบอลทีมชาติเยอรมนี
ฟุตบอลเป็นกีฬาที่คนเยอรมันนิยมมากที่สุด สมาคมฟุตบอลเยอรมันถือเป็นองค์กรด้านกีฬาที่มีขนาดใหญ่ที่สุดในโลก เยอรมนีมีลีกการแข่งขันบุนเดิสลีกาที่ได้รับความนิยมสูง โดยมียอดผู้ชมสูงที่สุดเป็นอันดับสองของโลก ทีมชาติชุดใหญ่ของเยอรมนี (Deutsche Fußballnationalmannschaft) ประสบความสำเร็จสูงในการแข่งขันนานาชาติ โดยชนะเลิศฟุตบอลโลก 4 สมัย, ฟุตบอลชิงแชมป์แห่งชาติยุโรป 3 สมัย และฟีฟ่าคอนเฟเดอเรชันส์คัพ 1 สมัย เยอรมนียังเป็นหนึ่งในสองชาติที่ชนะเลิศฟุตบอลโลกทั้งทีมชายและทีมหญิง
เยอรมนียังเป็นหนึ่งในประเทศผู้นำด้านกีฬาท้าความเร็วชั้นนำของโลก ผู้ผลิตชื่อดังอย่างบีเอ็มดับเบิลยู และ เมอร์เซเดส-เบนซ์ เป็นผู้ผลิตที่โดดเด่นในวงการมอเตอร์สปอร์ต และยังมีรถแข่งจากพอร์เชอซึ่งเป็นตัวแทนรถในการชนะการแข่งขัน 24 ชั่วโมง เลอม็อง 19 ครั้ง และรถของอาวดี้ ชนะอีก 13 ครั้ง มิชชาเอล ชูมัคเคอร์ นักแข่งรถอาชีพได้สร้างสถิติมอเตอร์สปอร์ตมากมายในอาชีพของเขา โดยชนะการแข่งขัน Formula One World Drivers' Championships ถึง 7 สมัย นอกจากนี้ยังมี เซบัสทีอัน เฟ็ทเทิล ซึ่งเป็นหนึ่งในห้าอันดับแรกของนักแข่งฟอร์มูลาวันที่ประสบความสำเร็จมากที่สุดตลอดกาล กีฬาอื่น ๆ ที่เป็นที่นิยมได้แก่ ขี่ม้า ปั่นจักรยาน ปีนเขา กอล์ฟ สกี และ เทนนิส โดยมีนักเทนนิสระดับโลกมากมาย เช่น สเตฟฟี่ กราฟ เจ้าของตำแหน่งชนะเลิศแกรนด์สแลม 22 สมัย และทำสถิติครองตำแหน่งอันดับ 1 ของโลกยาวนานที่สุด, บอริส เบกเคอร์ ผู้ชนะเลิศแกรนด์สแลม 6 สมัย, ฟิลิปป์ โคห์ลชไรเบอร์, ทอมมี แฮส และมีสองนักเทนนิสที่มีชื่อเสียงในปัจจุบันได้แก่ อันเจลีค แคร์เบอร์ และ อเล็คซันเดอร์ ซเฟเร็ฟ
เยอรมนีเป็นหนึ่งในชาติที่ประสบความสำเร็จในกีฬาโอลิมปิก โดยมีจำนวนเหรียญรางวัลรวมมากที่สุดเป็นอันดับสามตลอดกาล (นับรวมทั้งเยอรมนีตะวันออกและเยอรมนีตะวันตก) เยอรมนียังเป็นประเทศล่าสุดที่ได้เป็นเจ้าภาพกีฬาโอลิมปิกฤดูร้อนและโอลิมปิกฤดูหนาวภายในปีเดียวกัน (1936) และเป็นเจ้าภาพโอลิมปิกฤดูร้อนครั้งล่าสุดในปี1972 จัดขึ้นที่นครมิวนิก
ดูเพิ่ม

สหภาพยุโรป
จักรวรรดิเยอรมัน
การปฏิวัติเยอรมัน
การรวมชาติเยอรมัน
ชาวเยอรมัน
ภาษาเยอรมัน
ฟุตบอลทีมชาติเยอรมนี
ข้อมูล

Fulbrook, Mary (1991). A Concise History of Germany. Cambridge University Press. ISBN 978-0-521-36836-0.
Large, David Clay (2007). Nazi Games: The Olympics of 1936. W. W. Norton & Company. ISBN 978-0-393-05884-0.
แหล่งข้อมูลอื่น

Official site of the Federal Government
Official Germany tourism website
Germany from the BBC News
Germany. The World Factbook. Central Intelligence Agency.
Germany from the OECD
Germany at the EU
ดูข้อมูลทางภูมิศาสตร์ที่เกี่ยวข้องกับ ประเทศเยอรมนี ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ชิลี  สเปน  ฝรั่งเศส 2  BnF data 2  กาตาลุญญา  เยอรมนี  อิสราเอล  สหรัฐ  ญี่ปุ่น  เช็กเกีย  เกาหลี 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  NARA  IdRef  İslâm Ansiklopedisi 
อาณาจักรแฟรงก์และการขยายดินแดน และถูกแบ่งออกเป็นสามอาณาจักรในปี 843
อาณาเขตของจักรวรรดิโรมันอันศักดิ์สิทธิ์
พระเจ้าวิลเฮล์มแห่งปรัสเซียประกาศตนขึ้นเป็นจักรพรรดิเยอรมัน ณ พระราชวังแวร์ซายในกรุงปารีส หลังมีชัยในสงครามฝรั่งเศส-ปรัสเซีย
แผนที่สงครามในทวีปยุโรป ค.ศ. 1942 
  ดินแดนในยึดครองของเยอรมัน  เขตอิทธิพล/รัฐหุ่นเชิดของเยอรมัน  สหภาพโซเวียต  สหราชอาณาจักรและอาณานิคม
ที่หน้าประตูบรันเดินบวร์ค ผู้คนออกมาชุมนุมยินดีต่อการพังทลายลงของกำแพงเบอร์ลินในปี 1989
แผนที่แสดงความสูงต่ำของประเทศ
อาคารไรชส์ทาคในกรุงเบอร์ลิน เป็นที่ประชุมรัฐสภาของเยอรมนี
เครืองบินยูโรไฟต์เตอร์ EF-2000 ของกองทัพอากาศเยอรมนี
เรือฟริเกตชั้นบรันเดินบวร์ค
รถยนต์เมอร์เซเดส-เบนซ์ของประเทศเยอรมนี
ปราสาทน็อยชวานชไตน์ ในรัฐบาวาเรีย
รถไฟความเร็วสูงอินเตอร์ซิตี-เอ็กซ์เพรส
เครืองบินแอร์บัส เอ380 ของสายการบินลุฟต์ฮันซา
อัลเบิร์ต ไอน์สไตน์ ใน ค.ศ. 1921.
มหาวิทยาลัยเกอเทอแห่งแฟรงก์เฟิร์ต
อาสนวิหารโคโลญ โบสถ์คาทอลิกที่มีชื่อเสียง ได้รับการยกย่องให้เป็นมรดกโลก
โบสถ์แม่พระเดรสเดิน โบสถ์โปรเตสแตนต์ของนิกายลูเทอแรน เป็นสถาปัตยกรรมโรมาเนสก์
ลูทวิช ฟัน เบทโฮเฟิน , คีตกวีผู้มีชื่อเสียง
Schwarzwälder Kirschtorte เค้กแบล็คฟอเรสต์เป็นอาหารว่างที่ขึ้นชื่อของเยอรมนี
ไส้กรอกเยอรมัน หนึ่งในอาหารที่ขึ้นชื่อที่สุดของประเทศเยอรมนี
สตรีชาวเยอรมันแต่งกายในชุด Dirndl ชุดสตรีดั้งเดิมของรัฐบาวาเรียขณะนำเบียร์ Hacker-Pschorr Brewery มาเสริ์ฟในเทศกาล อ็อกโทเบอร์เฟสต์
สตูดิโอ Babelsberg ใน พ็อทซ์ดัม ถือเป็นสตูดิโอภาพยนตร์ขนาดใหญ่แห่งแรกในโลก
ฟุตบอลทีมชาติเยอรมนีชนะเลิศฟุตบอลโลก 2014
ธมิดา กุลธาดาปกรณ์

ธมิดา กุลธาดาปกรณ์ ชื่อเล่น เกรซ (4 สิงหาคม พ.ศ. 2549 – ) เป็นนักกีฬาฮอกกี้น้ำแข็งหญิงทีมชาติไทย ในตำแหน่งผู้รักษาประตู ซึ่งได้พาทีมคว้าแชมป์ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี
ประวัติ

ธมิดาเริ่มเล่นฮอกกี้น้ำแข็งเมื่ออายุประมาณ 11 ขวบ ซึ่งเดิมทีเธอไม่ได้เล่นในตำแหน่งผู้รักษาประตู หากแต่ลองเล่นในฐานะผู้เล่นทั่วไปก่อน แล้วจึงได้รับการสนับสนุนให้เป็นผู้รักษาประตูในเวลาต่อมา กระทั่งใน พ.ศ. 2567 เธอได้เป็นตัวแทนประเทศไทยเข้าร่วมการแข่งฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี ที่ประเทศเอสโตเนีย โดยมีส่วนช่วยให้ทีมของเธอเป็นฝ่ายชนะสิงคโปร์, เอสโตเนีย (เจ้าภาพ), บอสเนีย และอิสราเอล ตลอดจนได้รับสิทธิเลื่อนชั้นสู่ดิวิชัน 3 กลุ่มเอ
ปัจจุบัน เธอกำลังศึกษาอยู่ที่โรงเรียนเซนต์โยเซฟคอนเวนต์
เกียรติประวัติ

รองแชมป์ ฮอกกี้น้ำแข็งหญิงชิงแชมป์โลก 2025 ดิวิชัน 3 กลุ่มเอ
แชมป์ ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี
ฝากใจไว้กับบีโธเฟ่น

| ฝากใจไว้กับบีโธเฟ่น |
| --- | --- |
กำกับ: Agnieszka Holland
เขียนบท: Stephen J. Rivele
อำนวยการสร้าง: Christopher Wilkinson
นักแสดงนำ: เอ็ด แฮร์ริส Diane Kruger
ผู้จัดจำหน่าย: Metro-Goldwyn-Mayer
วันฉาย: 10 พฤศจิกายน, ค.ศ. 2006
ความยาว: 104 นาที.
ภาษา: อังกฤษ
ทุนสร้าง: ~ US$11,000,000
ข้อมูลจาก IMDb
ฝากใจไว้กับบีโธเฟ่น เป็นชื่อภาษาไทยของภาพยนตร์ดราม่าอเมริกันเรื่อง Copying Beethoven ออกฉายในปี ค.ศ. 2006 กำกับโดยแอกเนสกา ฮอลแลนด์ ผู้กำกับหญิงชาวโปแลนด์ นำแสดงโดยไดแอน ครูเกอร์ และเอ็ด แฮร์ริส
เรื่องราวในภาพยนตร์เกิดขึ้นที่เวียนนาในปี ค.ศ. 1824 เล่าเรื่องราวเกี่ยวกับช่วงบั้นปลายชีวิตของลุดวิจ ฟาน เบโทเฟิน (รับบทโดย แฮร์ริส) ซึ่งในขณะนั้นมีอารมณ์เกรี้ยวกราด ขี้โมโห ใช้ชีวิตอย่างโดดเดี่ยว และมีอาการหูหนวกแล้ว ก่อนหน้านั้นผลงานของเบโทเฟินประสบความล้มเหลวติดต่อกันหลายชิ้น และเขากำลังเร่งแต่งผลงานชิ้นสุดท้าย คือ ซิมโฟนีหมายเลข 9 ให้ทันกำหนดแสดง ในวันที่ 7 พฤษภาคม ค.ศ. 1824
ภาพยนตร์เล่าเรื่องราวผ่านตัวละครสมมุติ เป็นหญิงสาวชื่อ อันนา โฮลซ์ (รับบทโดย ครูเกอร์) นักแต่งเพลงสมัครเล่นที่อยากจะนำเสนอผลงานประพันธ์ของตนให้เบโทเฟินพิจารณา จึงเสนอตัวกับผู้สนับสนุนของเบโทเฟิน ขอเข้ามาเป็นผู้ช่วยของเบโทเฟิน มีหน้าที่คัดลอกโน้ตดนตรีจากต้นฉบับเพื่อส่งให้วงออร์เคสตรานำไปซ้อม และคอยดูแลทำงานบ้านให้ ภาพยนตร์ยังกล่าวถึงหลานชายของเบโทเฟิน ชื่อ คาร์ล ฟาน เบโทเฟิน ลูกชายคนเดียวของ คาร์ปาร์ แอนตัน คาร์ล ฟาน เบโทเฟิน พี่ชายของเขา
เหตุการณ์หลายอย่างในภาพยนตร์มีรายละเอียดผิดพลาด ไม่ตรงตามประวัติศาสตร์ เช่น การกล่าวถึง มูนไลท์ โซนาตา ผลงานเปียโนโซนาตาหมายเลข 14 ที่แต่งขึ้นในปี ค.ศ. 1801 ซึ่งในปี ค.ศ. 1824 รู้จักกันในชื่อ "quasi una fantasia" ส่วนชื่อ "มูนไลท์" นั้นถูกตั้งโดยนักวิจารณ์ดนตรีชาวเยอรมัน ในปี ค.ศ. 1832 แปดปีหลังเหตุการณ์ในเรื่อง
ข้อผิดพลาดอื่นๆ เช่น ในความเป็นจริง เบโทเฟินใช้ผู้ช่วยคัดลอกโน้ตดนตรีจำนวนสองคน และเป็นชายล้วน ไม่ใช่หญิงสาวดังที่กล่าวถึงในภาพยนตร์   และการกล่าวถึงถ่านหินแอนทราไซต์ใช้ให้ความอบอุ่นในฤดูหนาว ในความเป็นจริงแล้ว ขณะนั้นแอนทราไซต์มีใช้งานเฉพาะในอเมริกาเหนือ ไม่มีการใช้งานในยุโรป
นักแสดง

Diane Kruger - Anna Holtz
เอ็ด แฮร์ริส - Ludwig van Beethoven
Matthew Goode - Martin Bauer
Joe Anderson - Karl van Beethoven
Ralph Riach - Wenzel Schlemmer
ดูเพิ่ม

เว็บไซต์อย่างเป็นทางการ เก็บถาวร 2007-03-16 ที่ เวย์แบ็กแมชชีน
The Times Film Review: Copying Beethoven เก็บถาวร 2011-05-17 ที่ เวย์แบ็กแมชชีน
Biography
แหล่งข้อมูลอื่น

Official site เก็บถาวร 2007-03-16 ที่ เวย์แบ็กแมชชีน
The Times Film Review: Copying Beethoven เก็บถาวร 2011-05-17 ที่ เวย์แบ็กแมชชีน
Biography
Copying Beethoven[ลิงก์เสีย] at Metacritic.com
วอลเลย์บอลหญิงไทยแลนด์ลีก

บทความนี้เกี่ยวกับวอลเลย์บอลหญิงไทยแลนด์ลีก สำหรับลีกอาชีพทีมชาย ดูที่ วอลเลย์บอลชายไทยแลนด์ลีก
| --- | --- |
การแข่งหรือฤดูกาลปัจจุบัน:  วอลเลย์บอลหญิงไทยแลนด์ลีก 2024-25
ลีก: วอลเลย์บอล
ฤดูกาลแรก: 2006
ผู้ดำเนินการ: สมาคมกีฬาวอลเลย์บอลแห่งประเทศไทย
จำนวนทีม: 8 ทีม
ประเทศ:  ไทย
ทวีป: เอวีซี (เอเชีย)
ทีมชนะเลิศปัจจุบัน: สุพรีม ทิพย ชลบุรี-อี.เทค(4 สมัย)
ทีมชนะเลิศสูงสุด: นครราชสีมา คิวมินซี (6 สมัย)
หุ้นส่วนโทรทัศน์: วัน 31/จีเอ็มเอ็ม 25
หุ้นส่วนสตรีมมิง: TrueID
สปอนเซอร์: มาดามหลุยส์
ระดับในพีระมิด: 1
ตกชั้นสู่: โปรชาเลนจ์
ถ้วยในประเทศ: ไทยเดนมาร์คซูเปอร์ลีก
ถ้วยนานาชาติ: ชิงแชมป์สโมสรเอเชีย
เว็บไซต์: เว็บไซต์หลักอย่างเป็นทางการ
วอลเลย์บอลหญิงไทยแลนด์ลีก (อังกฤษ: Women's Volleyball Thailand League) เป็นการแข่งขันวอลเลย์บอลลีกอาชีพ ระดับสูงสุดของประเทศไทย ก่อตั้งใน ค.ศ. 2006 ภายใต้การบริหารของสมาคมกีฬาวอลเลย์บอลแห่งประเทศไทย และบริษัท ไทยวอลเลย์บอล จำกัด ซึ่งปัจจุบันมีทีมเข้าแข่งขันทั้งหมด 8 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในวอลเลย์บอลดิวิชัน 2 หรือโปรชาเลนจ์ และทีมจากวอลเลย์บอลดิวิชัน 2 หรือโปรชาเลนจ์ 2 ทีมทีมีคะแนนสูงสุดจะเลื่อนชั้นขึ้นมา โดยแชมป์ประจำฤดูกาลจะได้ผ่านเข้าไปเล่นในวอลเลย์บอลชิงแชมป์สโมสรเอเชีย
แชมป์ในฤดูกาล 2024-25 คือ สุพรีม ทิพย ชลบุรี-อี.เทค
สโมสรในฤดูกาล 2024-25

ศรีสะเกษ
class=notpageimage|
ที่ตั้งของสโมสรในการแข่งขันวอลเลย์บอลไทยแลนด์ลีก 2024-25
ในฤดูกาลนี้มีทีมที่เข้าร่วมแข่งขันทั่งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2023-24 ที่หมดสิทธิ์แข่งขันในไทยแลนด์ลีก
| # | สโมสร | อันดับฤดูกาลล่าสุด |
| --- | --- | --- |
| 1 | นครราชสีมา คิวมินซี | ไทยแลนด์ลีก (ชนะเลิศ) |
| 2 | สุพรีม ทิพย ชลบุรี-อี.เทค | ไทยแลนด์ลีก (อันดับที่ 3) |
| 3 | มหาวิทยาลัยขอนแก่น ขอนแก่นสตาร์ | ไทยแลนด์ลีก (อันดับที่ 4) |
| 4 | นครนนท์ | ไทยแลนด์ลีก (อันดับที่ 5) |

| 5 | แก่นนคร มหาวิทยาลัยการกีฬาแห่งชาติ | ไทยแลนด์ลีก (อันดับที่ 6) |
| 6 | แฮนด์อินแฮนด์ รือเสาะ ราชมงคลธัญบุรี | ได้รับการโอนสิทธิ์มาจาก ไดมอนด์ ฟู้ด ไฟน์เชฟ |
| 7 |  แอม บีลีฟ ศรีสะเกษ | โปรชาเลนจ์ (ชนะเลิศ) |
| 8 | นครปฐม เอสเอสอาร์ยู | โปรชาเลนจ์ (รองชนะเลิศ) |
ทำเนียบสโมสรชนะเลิศ

| 0 | 1 | 2 | 3 | 4 |
| --- | --- | --- | --- | --- |
| ครั้งที่ | ฤดูกาล | ชนะเลิศ  | รองชนะเลิศ  | อันดับ 3  |
| 20 | 2024-25  รายละเอียด | สุพรีม ทิพย ชลบุรี-อี.เทค | มหาวิทยาลัยขอนแก่น ขอนแก่นสตาร์ วีซี | นครราชสีมา คิวมินซี |
| 19 | 2023-24  รายละเอียด | นครราชสีมา คิวมินซี | ไดมอนด์ ฟู้ด-ไฟน์เชฟ | สุพรีม ทิพย ชลบุรี-อี.เทค |
| 18 | 2022-23  รายละเอียด | นครราชสีมา คิวมินซี | ไดมอนด์ ฟู้ด-ไฟน์เชฟ | ขอนแก่นสตาร์ |
| 17 | 2021-22  รายละเอียด | ไดมอนด์ฟู้ด | สุพรีม ชลบุรี-อี.เทค | นครราชสีมา เดอะมอลล์ |
| 16 | 2020-21  รายละเอียด | ไดมอนด์ฟู้ด | นครราชสีมา เดอะมอลล์ | สุพรีม ชลบุรี-อี.เทค |
| 15 | 2019-20  รายละเอียด | เจนเนอราลี่ สุพรีม ชลบุรี-อี.เทค | ขอนแก่นสตาร์ | นครราชสีมา เดอะมอลล์ |
| 14 | 2018-19  รายละเอียด | นครราชสีมา เดอะมอลล์ | เจนเนอราลี่ สุพรีม ชลบุรี-อี.เทค | ทรีบรอดแบนด์ นครนนท์ |
| 13 | 2017-18  รายละเอียด | สุพรีม ชลบุรี-อี.เทค | นครราชสีมา เดอะมอลล์ | บางกอกกล๊าส |
| 12 | 2016-17  รายละเอียด | สุพรีม ชลบุรี-อี.เทค | บางกอกกล๊าส | นครราชสีมา เดอะมอลล์ |
| 11 | 2015-16  รายละเอียด | บางกอกกล๊าส | สุพรีม ชลบุรี-อี.เทค | นครราชสีมา เดอะมอลล์ |
| 10 | 2014-15  รายละเอียด | บางกอกกล๊าส | อยุธยา เอ.ที.ซี.ซี. | ไอเดีย ขอนแก่น |
| 9 | 2013-14  รายละเอียด | นครราชสีมา | ศรีสะเกษ | อยุธยา เอ.ที.ซี.ซี. |
| 8 | 2012-13  รายละเอียด | ไอเดีย ขอนแก่น | นครนนทบุรี | นครราชสีมา |
| 7 | 2011-12  รายละเอียด | ซัยโจ-เด็นกิ นครนนทบุรี | สุพรีม นครศรี | เมืองกะทู้ ภูเก็ต |
| 6 | 2010-11  รายละเอียด | เมืองกะทู้ ภูเก็ต |  กรุงเก่า-แม็กเท็ค เทคนิคพณิชยการอยุธยา | นครราชสีมา |
| 5 | 2010  รายละเอียด | กรุงเก่า-แม็กเท็ค เทคนิคพณิชยการอยุธยา | ขอนแก่น | นครราชสีมา |
| 4 | 2009  รายละเอียด | กรุงเทพมหานคร | พระนครศรีอยุธยา | นครนนทบุรี |
| 3 | 2008  รายละเอียด | ขอนแก่น | นครนนทบุรี | นครราชสีมา |
| 2 | 2007  รายละเอียด | นครราชสีมา | ไม่ทราบข้อมูล | ไม่ทราบข้อมูล |
| 1 | 2006  รายละเอียด | นครราชสีมา | เมืองกะทู้ ภูเก็ต | ขอนแก่น |
สถิติรวมชนะเลิศ

| สโมสร | ชนะเลิศ  | รองชนะเลิศ  | อันดับ 3  | ฤดูกาลที่ชนะเลิศ |
| --- | --- | --- | --- | --- |
| นครราชสีมา คิวมินซี | 6 | 2 | 8 | 2006, 2007, 2014, 2019, 2023, 2024 |
| สุพรีม ชลบุรี-อี.เทค | 4 | 4 | 2 | 2017, 2018, 2020,2025 |
| ขอนแก่นสตาร์ | 2 | 2 | 3 | 2008, 2013 |
| ไดมอนด์ฟู้ด | 2 | 2 | — | 2021, 2022 |
| บางกอกกล๊าส | 2 | 1 | 1 | 2015, 2016 |
| นครนนท์ | 1 | 2 | 1 | 2012 |
| กรุงเก่า-เม็กเทค ท.พ.อ. | 1 | 2 | 1 | 2010 |
| เมืองกะทู้ ภูเก็ต | 1 | 1 | 1 | 2011 |
| กรุงเทพมหานคร | 1 | — | — | 2009 |
รางวัล > ผู้เล่นทรงคุณค่า

| ฤดูกาล | ผู้เล่น | สโมสร |
| --- | --- | --- |
| 2024-25 |  ปลื้มจิตร์ ถินขาว | สุพรีม ทิพย ชลบุรี-อี.เทค |
| 2023-24 |  โคโตเอะ อิโนอูเอะ | นครราชสีมา คิวมินซี |
| 2022-23 |  อรอุมา สิทธิรักษ์ | นครราชสีมา คิวมินซี |
| 2021-22 |  ศศิภาพร จันทวิสูตร | ไดมอนด์ฟู้ด ไฟน์เชฟ |
| 2020-21 |  อรอุมา สิทธิรักษ์ | ไดมอนด์ฟู้ด ไฟน์เชฟ |
| 2019-20 |  อัจฉราพร คงยศ | เจนเนอราลี่ สุพรีม ชลบุรี-อี.เทค |
| 2018-19 |  อรอุมา สิทธิรักษ์ | นครราชสีมา เดอะมอลล์ |
| 2017-18 |  อัจฉราพร คงยศ | สุพรีม ชลบุรี-อี.เทค |
| 2016-17 |  อัจฉราพร คงยศ | สุพรีม ชลบุรี-อี.เทค |
| 2015-16 |  ปลื้มจิตร์ ถินขาว | บางกอกกล๊าส |
| 2014-15 |  ปลื้มจิตร์ ถินขาว | บางกอกกล๊าส |
| 2013-14 |  หัตถยา บำรุงสุข | นครราชสีมา |
| 2012-13 |  ฐาปไพพรรณ ไชยศรี | ไอเดียขอนแก่น |
| 2011-12 |  วรรณา บัวแก้ว | ซัยโจ-เด็นกิ นครนนทบุรี |
| 2010-11 |  อลิสา เส้งเสน | เมืองกะทู้ ภูเก็ต |
| 2010 |  สมรักษ์ ซุงภูเขียว | กรุงเก่า-แม็กเท็ค เทคนิคพณิชยการอยุธยา |
2009: ไม่ทราบข้อมูล
2008: ไม่ทราบข้อมูล
2007: ไม่ทราบข้อมูล
| 2006 |  วิลาวัณย์ อภิญญาพงศ์ | นครราชสีมา |
ดูเพิ่ม

วอลเลย์บอลชายไทยแลนด์ลีก
วอลเลย์บอลโปรชาเลนจ์
วอลเลย์บอลไทยเดนมาร์คซูเปอร์ลีก
วอลเลย์บอลอะคาเดมีลีก
แหล่งข้อมูลอื่น

เว็บไซต์อย่างเป็นทางการ
เว็บไซต์สถิติวอลเลย์บอลไทยแลนด์ลีกอย่างเป็นทางการ
วอลเลย์บอลหญิงไทยแลนด์ลีก ที่เฟซบุ๊ก
| ด ค กวอลเลย์บอลหญิงไทยแลนด์ลีก |
| --- | --- |
ทีมในฤดูกาล 2022-23:  แก่นนคร มหาวิทยาลัยการกีฬาแห่งชาติ วีซี  ไดมอนด์ ฟู้ด ไฟน์เชฟ-แอร์ฟอร์ซ  นครนนท์  นครราชสีมา คิวมินซี วีซี  มหาวิทยาลัยขอนแก่น ขอนแก่นสตาร์ วีซี  ยูเรก้า – ศรีสะเกษ วีซี  สุพรีม ทิพย ชลบุรี-อี.เทค  อาร์เอสยู วีซี 
ฤดูกาล:  2006  2007  2008  2009  2010  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022-23  2023-24  2024-25 
| ด ค กลีกกีฬาในประเทศไทย |
| --- | --- | --- |
| อาชีพ | ฟุตบอล (ชาย · หญิง) · ฟุตซอล (ชาย · หญิง) · วอลเลย์บอล (ชาย · หญิง) บาสเกตบอล (ชาย · หญิง) · ฮอกกี้ · ฮอกกี้น้ำแข็ง · คริกเกต · โปโลน้ำ · ซอฟต์บอล · เบสบอล · ตะกร้อ · ฟุตบอลชายหาด |  |
| เยาวชน | ฟุตบอล · วอลเลย์บอล · เบสบอล |  |
| มหาวิทยาลัย | ฟุตบอล (ชาย · หญิง) · ฟุตซอล · วอลเลย์บอล · บาสเกตบอล · ฮอกกี้น้ำแข็ง |  |
| อีสปอร์ต | ฟุตบอล |  |
| อื่น ๆ | แบดมินตัน · มวยไทย |  |
ผักคราดหัวแหวน

| Acmella oleracea |
| --- | --- |

Acmella oleracea

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
สกุล:: Acmella
สปีชีส์:: A.  oleracea
ชื่อทวินาม
Acmella oleracea (L.) R.K.Jansen

ผักคราดหัวแหวน (ชื่อวิทยาศาสตร์: Acmella oleracea; ชื่อวิทยาศาสตร์เดิมคือ Spilanthes oleracea และ Spilanthes acmella; อังกฤษ: toothache plant, paracress) จัดอยู่ในวงศ์ Asteraceae ผักชนิดนี้เป็นผักพื้นบ้าน นิยมรับประทานกันมาแต่รุ่นปู่ย่าตายาย โดยเฉพาะทางภาคเหนือและภาคตะวันออกเฉียงเหนือ จัดเป็นผักที่เป็นทั้งอาหารและยาสมุนไพร และเป็นหนึ่งในยาสมุนไพรในงานสาธารณสุขมูลฐาน อีกทั้งทางด้านเภสัชวิทยาช่วยต้านเชื้อแบคทีเรีย ต้านยีสต์ ต้านไวรัส ยับยั้งการหดเกร็งของลำไส้ ลดความดันโลหิต เพิ่มฤทธิ์ของฮิสตามีนในการทำให้ลำไส้หดเกร็ง ปรับปรุงระบบภูมิคุ้มกันฆ่ายุง ฆ่าลูกน้ำยุง ทำให้ชัก เป็นยาชาเฉพาะที่ แก้ปวด ลดความแรงและความถี่ของการบีบตัวของหัวใจห้องบน ยับยั้งการหดตัวของมดลูกซึ่งเหนี่ยวนำด้วย oxytocin
ลักษณะทางพฤกษศาสตร์

ผักคราดหัวแหวนเป็นพืชล้มลุก ลำต้นและกิ่งก้านมีขน สูงถึง 50 เซนติเมตร ใบเดี่ยว ออกตรงข้าม รูปไข่หรือไข่แกมใบหอก ขนาดกว้าง 1–2.5 เซนติเมตร ยาว 2–4 เซนติเมตร ปลายใบแหลม โคนใบสอบแคบ ขอบใบเรียบถึงจักไม่แน่นอน มีก้านใบ ดอกช่อออกระหว่างซอกใบ ดอกเรียงเป็นช่อกระจุกแน่นรูปไข่ ก้านช่อดอกยาวถึง 10 เซนติเมตร มีริ้วประดับเรียงซ้อนสองชั้น รูปไข่แกมใบหอกหรือแกมขนาน ดอกย่อย วงชั้นนอกเป็นเพศเมีย ดอกชั้นในเป็นดอกสมบูรณ์เพศมีขนาดโตกว่าดอกชั้นนอก โคนกลีบดอกเชื่อมติดกันเป็นหลอด เหนือรังไข่ ไม่มีระยางค์หรือขน ผลแห้งเป็นสันนูน มี 3 สัน ยาว 0.3 เซนติเมตร สีดำ ปลายมีระยางค์เป็นหนาม 1–2 อัน
ชื่อท้องถิ่น

ภาคกลาง: ผักคราด
ภาคเหนือ: ผักเผ็ด
ภาคใต้: ผักตุ้มหู
นิเวศวิทยา

ผักคราดหัวแหวนมีแหล่งกำเนิดจากประเทศบราซิล เขตร้อน และอเมริกา พบเป็นวัชพืชในเอเชียตะวันออกเฉียงใต้ และปาปัวนิวกินี ขึ้นในที่ชื้น ตามที่รกร้างว่างเปล่า ข้างถนน หรือริมตลิ่ง
สรรพคุณทางสมุนไพร

ใบ แก้ปวดศีรษะ แก้โลหิต เป็นพิษ
ดอก ขับน้ำลาย แก้โรคในคอ แก้ปวดฟัน แก้โรคติดอ่างในเด็ก รักษาแผลในปากในคอ แก้โรคลิ้นเป็นอัมพาต
เมล็ด เคี้ยวแก้ปากแห้ง
ทั้งต้น แก้พิษตานซาง แก้ริดสีดวง แก้ผอมเหลือง แก้บิด แก้เลือดออกตามไรฟัน ชงดื่ม ขับปัสสาวะ แก้หอบไอ แก้ไอกรน แก้ปวดบวม แก้ไขข้ออักเสบ แก้คันคอ แก้ทอนซิลอักเสบ แก้งูรัด สุนัขกัด พอกแก้พิษปวดบวม
ราก ต้มดื่ม เป็นยาถ่าย อมบ้วนปากแก้อักเสบในช่องปาก เคี้ยวแก้ปวดฟัน
หมายเหตุ
เมื่อเอาก้านช่อดอกหรือลำต้นมาเคี้ยว จะทำให้รู้สึกชามากกว่าเคี้ยวแต่ใบอย่างเดียว ดังนั้นการจะนำมาใช้ในทางทำให้ชา เช่น แก้ปวดฟันหรือทางแก้ปวดบวม คันต่าง ๆ ก็น่าจะใช้ลำต้นหรือก้านช่อดอกซึ่งมีฤทธิ์แรงกว่าใช้ใบ
การใช้แก้ปวดฟัน ให้เอาก้านสดมาเคี้ยวตรงบริเวณฟันซี่ที่ปวด เพื่อให้น้ำจากก้านซึมเข้าไปตรงที่ปวด จะทำให้ชาสามารถระงับอาการปวดฟันได้ดี 
ถ้าฟันที่ปวดเป็นรู ใช้ขยี้ให้เละ อุดเข้าไปในรูนั้น สักครู่จะทำให้ชาและหายปวด (เคี้ยวแล้วประมาณ 1 นาที จะรู้สึกชาและจะชาอยู่ประมาณ 20 นาที ถ้ายังไม่หาย ก็เคี้ยวอีก 3-4 ครั้ง จนกว่าจะหาย พบว่าหายปวดไปได้นานและบางคนว่าจะไม่ปวดอีกเลย)
เคี้ยวพืชนี้แล้วจะมีน้ำลายออกมาก ใช้เป็นสารกระตุ้นให้หลั่งน้ำลายได้ดี
ยอดอ่อนใช้แกงกินหรือกินเป็นผักสดได้ ช่วยกระตุ้นให้น้ำลายออกมาก ช่วยให้การย่อยในปากและกระเพาะดีขึ้น และกินแก้เลือดออกตามไรฟัน ใช้ตำพอกแผลและแผลเนื้อตายได้
ใช้ต้นนี้ร่วมกับใบหนาดใหญ่ และใบมะขามต้มอาบหลังฟื้นไข้ และในโรคปวดตามข้อ หญิงมีครรภ์และหลังคลอด
รากใช้เป็นยาถ่าย ใช้รากแห้ง 4-8 กรัม ต้มในน้ำ 1 ถ้วยกิน
รากใช้ต้มเอาน้ำอมบ้วนปาก แก้อาการอักเสบในช่องปากและเจ็บคอ นอกจากนี้อาจใช้ก้านขยี้ทาแผลในปากเด็ก ซึ่งเกิดเนื่องจากร้อนใน
การขยายพันธุ์

การขยายพันธุ์ เมล็ด ปักชำมีรากออกตามข้อ ใช้ลำต้นปลูกโดยใช้ลำต้นที่มีข้อ 2–3 ข้อ ฝังลงไปในดินให้ส่วนยอดโผล่เหนือผิวดิน ฤดูกาลเก็บส่วนขยายพันธุ์ได้ตลอดปี สภาพแวดล้อมที่เหมาะสมในการเจริญเติบโตขึ้นทั่วไปในที่ลุ่ม ชื้นแฉะพบตามป่าละเมาะ
องค์ประกอบทางเคมี

ดอกผักคราดหัวแหวนขาวเมื่อนำมาสกัดน้ำมันหอมระเหยโดยการต้มกลั่น (hydrodistillation) ได้น้ำมันหอมระเหยร้อยละ 0.10
(สนใจรายละเอียด GC Chromatogram ติดต่อที่ สถาบันวิจัยวิทยาศาสตร์และเทคโนโลยีแห่งประเทศไทย ฝ่ายเภสัชและผลิตภัณฑ์ธรรมชาติ
สารเคมี

ทั้งต้น พบ Sitosterol-O-Beta-D-glucoside, Alpha- และ Beta-Amyrin ester, Stigmasterol, Spiranthol, Spilantol, lsobutylamine
ผลรายงานทางคลินิกของจีน

1.แก้หลอดลมอักเสบเรื้อรัง ใช้ต้นแห้งบดเป็นผง ทำเป็นยาน้ำเชื่อม (ในน้ำเชื่อม 10 ม.ล. มีเนื้อยานี้ 3.2 กรัม) กินครั้งละ 30 ม.ล. วันละ 2 ครั้ง หลังอาหาร10 วัน เป็น 1 รอบของการรักษาจากการรักษาคนไข้ 85 ราย) รักษา 2 รอบของการรักษา 8 ราย รักษารอบเดียว 77 ราย) พวกที่เริ่มเป็นรักษาหาย 30 ราย ได้ผลดีขึ้นอย่างเด่นชัด 22 ราย คนไข้หอบ 8 ราย รักษาหาย 1 ราย ได้ผลดีขึ้นอย่างเด่นชัด 7 ราย
2. ใช้เป็นยาชา เอาต้นนี้มาทำเป็นยาฉีดให้มีความเข้มข้น 50% ในการผ่าตัดหน้าท้อง ฉีดยานี้ลงไปทีละชั้น หลังจากนั้น 3-8 นาทีก็ทำการผ่าตัดได้ ระหว่างผ่าตัดอาจฉีดยาลงไปได้อีก เพื่อควบคุมอาการปวด ในการผ่าตัดที่ท้องหรือกระเพาะใช้ขนาด 100-150 ม.ล. ผ่าตัดเล็กใช้ 60-80 ม.ล. การใช้ทำให้ชาภายนอกหรือผ่าตัดในการคลอด หรือส่วนสำคัญต่าง ๆ ของร่างกาย เช่น กระเพาะ ท่อมทอนซิล จำนวน 346 ราย ทำให้ขาได้ผลดี 326 ราย ได้ผลพอใช้ได้ 17 ราย ล้มเหลว 3 ราย ในการตรวจก่อนและหลังการผ่าตัดเกี่ยวกับไตและเลือด ยังไม่พบอาการผิดปกติอะไร พวกที่แพ้ง่ายจะมีความดันเลือดลดลงเล็กน้อย และแผลหลังการผ่าตัด มักเป็นแผลเป็น
ผู้อำนวยการฝ่ายสร้างสรรค์

ผู้อำนวยการฝ่ายสร้างสรรค์ (อังกฤษ: Creative director) คือบุคคลที่ทำการตัดสินใจด้านสร้างสรรค์ระดับสูง ดูแลการสร้างสรรค์ทรัพยากรด้านความคิดสร้างสรรค์ เช่น โฆษณา ผลิตภัณฑ์ งานกิจกรรม หรือตราสัญลักษณ์ อีกทั้งกำกับดูแลและถ่ายทอดความคิดสู่ผลงานของบุคลากรฝ่ายสร้างสรรค์ในขั้นตอนสุดท้ายของการสร้าชิ้นงาน ตำแหน่งผู้อำนวยการฝ่ายสร้างสรรค์มักจะพบได้ในอุตสาหกรรม ดนตรี ภาพยนตร์ วิดีโอเกม แฟชั่น การตลาด หรือ บันเทิง แต่ก็อาจพบได้ในองค์กรสร้างสรรค์อื่นๆ เช่น บริษัทพัฒนาเว็บ และพัฒนาซอฟต์แวร์ ด้วยเช่นกัน
ผู้อำนวยการฝ่ายสร้างสรรค์มีบทบาทสำคัญในอุตสาหกรรมศิลปะและบันเทิงทุกอุตสาหกรรม และสามารถมองได้ว่าเป็นองค์ประกอบอีกประการหนึ่งในกระบวนการพัฒนาผลิตภัณฑ์ด้วย ผู้อำนวยการฝ่ายสร้างสรรค์อาจทำหน้าที่เป็นผู้อำนวยการฝ่ายศิลป์ นักเขียนบท หรือผู้ออกแบบนำก็ได้ ความรับผิดชอบของผู้อำนวยการฝ่ายสร้างสรรค์ ได้แก่ การเป็นผู้นำการออกแบบการสื่อสาร การออกแบบเชิงโต้ตอบ และแนวคิดในงานที่ได้รับมอบหมาย ตัวอย่างเช่น ความรับผิดชอบนี้มักพบเห็นในอุตสาหกรรมที่เกี่ยวข้องกับการโฆษณา ผู้อำนวยการฝ่ายสร้างสรรค์มีชื่อเสียงในการให้คำแนะนำทีมพนักงานที่มีทักษะและประสบการณ์ด้านการออกแบบกราฟิก วิจิตรศิลป์ กราฟิกเคลื่อนไหว และสาขาอุตสาหกรรมสร้างสรรค์อื่น ๆ ตัวอย่างผลงานบางส่วนอาจรวมถึงการจัดวางภาพ การระดมความคิด และการเขียนบทโฆษณา
การออกแบบการสื่อสาร > การโฆษณา

ในอุตสาหกรรมโฆษณา ผู้อำนวยการฝ่ายสร้างสรรค์มีความมุ่งมั่นที่จะพัฒนาแผนและกลยุทธ์ทางการตลาดต่า งๆ ให้กับบริษัทหรือลูกค้าที่พวกเขาได้รับการว่าจ้าง โดยสมมุติว่ามีพนักงานคนหนึ่งได้รับการว่าจ้างจากบริษัทที่ค่อนข้างมีชื่อเสียงและก่อตั้งมาพอสมควร ก็จะมีแผนกงานสร้างสรรค์หรือฝ่ายบริหารบางประเภทที่ผู้อำนวยการจะต้องทำงานร่วมด้วย ผู้อำนวยการฝ่ายสร้างสรรค์จะทำหน้าที่เป็นผู้จัดการโครงการที่ทำงานโดยตรงกับนายจ้าง และในกรณีส่วนใหญ่ นายจ้างจะเป็นผู้รับผิดชอบในการออกแบบแนวคิดสำหรับโฆษณาและความต้องการส่งเสริมการขายอื่น ๆ สำหรับลูกค้า ตัวอย่างหน้าที่บางประการของพวกเขาได้แก่ การเขียนบทโฆษณาและวางแผนโฆษณาตามลำดับเวลาซึ่งอธิบายกระบวนการดำเนินอยู่ของโครงการ เป็นเรื่องสำคัญที่ผู้อำนวยการฝ่ายสร้างสรรค์โฆษณาจะต้องบรรลุเป้าหมายภายในกำหนดเวลาที่เฉพาะเจาะจงและมีประสิทธิภาพสูงสุดเท่าที่จะเป็นไปได้ เพื่อจะทำเช่นนั้น พวกเขาต้องสามารถให้คำแนะนำแผนกสร้างสรรค์ได้อย่างมีประสิทธิผลตั้งแต่ต้นจนจบ ความต้องการทางการศึกษาของตำแหน่งนี้เกี่ยวข้องกับการผสมผสานทักษะทางธุรกิจและการสื่อสารมวลชน หากจะถือว่าเป็นผู้อำนวยการฝ่ายสร้างสรรค์ ก็ต้องมีประสบการณ์ด้านการโฆษณามาหลายปี (ตั้งแต่ห้าปีไปจนถึงสิบปี)
ผู้อำนวยการฝ่ายสร้างสรรค์งานโฆษณาส่วนใหญ่จะได้รับการเลื่อนตำแหน่งจากตำแหน่งนักเขียนบทโฆษณาหรือผู้อำนวยการฝ่ายศิลป์ ความคุ้นเคยกับเทคนิคการสร้างภาพยนตร์ก็เป็นเรื่องปกติเช่นกัน ผู้อำนวยการฝ่ายสร้างสรรค์จะได้เลื่อนตำแหน่งเป็นผู้อำนวยการฝ่ายสร้างสรรค์บริหารหรือหัวหน้าฝ่ายสร้างสรรค์ ซึ่งเป็นตำแหน่งที่มีความรับผิดชอบระดับบริหารสำหรับแผนกสร้างสรรค์ทั้งหมด และบางส่วนอาจก้าวหน้าไปเป็นประธานบริษัท
ผู้กำกับฝ่ายสร้างสรรค์ส่วนใหญ่มักจะมีวุฒิการศึกษาทางด้านการออกแบบการสื่อสาร วิจิตรศิลป์ หรือแอนิเมชัน นักเขียนบทโฆษณาอาจสำเร็จการศึกษาในด้าน วารสารศาสตร์ ศิลปะภาษา หรือการสร้างสรรค์สื่อ หรืออาจเน้นหนักไปที่การเขียนบทโฆษณามากขึ้นขณะที่ศึกษาปริญญาด้านการออกแบบการสื่อสาร